te maken dat sal de voirs wyn doen sonder cost der voirs joffr johanne It
alle tstroe dat opte voirs goede jairlix sal wassen dat sal de voirs wyn opt
voirs goet sliten en nest daer maken en dat opt voirs lant vueren slants
meesten profijte It en sal noch en mach de voirs wyn inde leste drie jae vande
tmijn voirs egheen lant moegen hoervruchten It ten selven jae als de voirs
wyn uut varen sal ten eynde vanden tmijn voirs soe sal hij de lande laten gelijc
hij die vant te sijnen incomen dats te weten vijftalf boende opt velt acht
thof comende tot den hove It acht dachmael lants gelegen tusschen lodewijs
lant van wetbeke aen beyden eynden en jegen den reysen aert It seven
dachmael lants gelegen in die delle neven die goede arnts wilen van leveke
en neven die bosschelle opt selve velt aenden wech It een half boend lants
gelegen tusschen goede gielijs vand pypen en de goede wouts bollarts alle
tsamen met wyntcoren besayt wel en loflic op vier getideghe voren It v
vierthien dachmael lants gelegen opt rot tusschen arnts lant van lenneke
voirs en de bosschelle It een half boend lants op tselve velt gelegen opte
hornock vanden hersbosch It iii boende lants geleg opdie hoeve aende hage
opten nuwenbeemt in deen sijde en aende oudestrate in dande It een half
boende lants gelegen opt selve velt tusschen de goede vranc zeghers en jans
groten It opt selve velt een half boend lants gelegen tusschen hemelrijck
en gielijs nijs It noch een dachmael lants opt selve velt gelegen neven
de goede vranc zeghers It een half boend lants gelegen opt selve velt
tusschen themelrijc en de aenhouwstrate It een half boend lants gelege
op ermntruyden veldeken neven de goede lodewijcs van wetbeke It een
haf boender lants opt selve velt opten sal savele daer den wech doe gheet
alle dese lande sal hij laten met haven besayt opt uutwee getideghe voen
It een half boend lants gelegen aent dorneken aende houweyde neven
lodewijcs goet van wetbeke It een half boend lants gelegen op tselve velt
aen tpedeken dat ten boschwaert gheet neven de goede henrics stroeproc
en lodewijcs van wetbeke It sesse dachmael lants gelegen opt selve velt
met beyden eynden neven de goede lodewijcs van wetbeke en des heylichs
gheests beemt van loeven It drie dachmael lants gelegen opten nuwen
beemt neve de goede vrancs zeghers It tderdendeel van ene boend lants
gelegen ter breemt opt cleyn veldeken neve vrancs zeghers goedeen
wouts vollarts It vijftalf dachmael lants opt bosschel veldeken tusschen
die bosschel en die heerstrate It ondhalf dachmael lants gelegen opten hovel
aende heerstraets It ondhaf dachmael lants opt selve velt gelegen tussche
de goede des heylichs gheests van loeven en henrics vanden borchoven
It drie dachmael lants gelegen opt selve velt aende boschstraet neve
de goede willem gordijns It seven dachmael lants gelegen opte nuwen
beemt aen die volxhaghe neven jans grooten lant Item een half dach
lants gelegen aenden nijsberch aende aenhouwstrate alle dese lande sal
hij laten brake en eens wel geerijt It de voirs wyn sal de voirs lande
wel en loflic den voirs tmijn duende op hae getideghe voren wynne en